Statele Unite dispun de informații care confirmă revendicarea atacului de către Statul Islamic, a declarat un oficial american.
Vorbind sub rezerva anonimatului, oficialul a declarat că SUA au avertizat Rusia în ultimele săptămâni cu privire la posibilitatea unui atac.
"I-am avertizat pe ruși în mod corespunzător", a declarat oficialul pentru Reuters.
Între timp, un purtător de cuvânt al Consiliului Național de Securitate a declarat pentru NBC News că SUA au împărtășit cu guvernul rus informații despre un potențial atac terorist la Moscova la începutul acestei luni.
Ambasada SUA din Rusia i-a avertizat pe cetățenii americani să evite mulțimile pe 7 martie și a declarat că monitorizează rapoartele potrivit cărora extremiștii ar putea ataca adunările mari din Moscova.
"La începutul acestei luni, guvernul SUA a avut informații despre un atac terorist planificat la Moscova - care ar putea viza adunări mari, inclusiv concerte - ceea ce a determinat Departamentul de Stat să emită un avertisment public pentru americanii din Rusia", a declarat purtătorul de cuvânt al NSC, Adrienne Watson.
Conflictul ruso-cecen
"În 1990 Republica Cecenă și-a proclamat independența. Asta a stârnit reacție ce a dus la două războaie ruso-cecene fiindcă prin Cecenia trec niște conducte cu petrol și nu se putea să-i lase. În 2000 au fost învinși prin trădare.
Kadîrov a trecut de partea Rusiei, iar Moscova i-a încredințat lui, iar mai târziu fiului său Ramzan Kadîrov, conducerea respectivei zone care acum are statut de Republică în cadrul Federației Ruse.
Ramzan Kadîrov a organizat faimoase batalioane care s-au ilustrat prin ferocitate în războiul cu Ucraina.
Problema este că în timp ce trupele lui Ramzan Kadîrov erau în Ucraina, lucrurile au luat-o razna în Cecenia.
Acest atentat este revendicat de Cecenia. Trebuie să vedem cum vor evolua lucrurile.
SUA a avertizat Moscova că ar putea exista un astfel de atentat
"Trebuie să existe o capacitate de răspund anti-teroristă. Ei au doua batalioane specializate care, cu asta trebuiau să se ocupe.
Acest atac este revendicat de Cecenia. Trebuie să vedem cum vor avansa lucrurile.
Rusia nu a avut cu ce să reacționeze pentru că toate forțele disponibile sunt direcționate împotriva Ucrainei.
Au pierdut controlul în Cecenia unde a izbucnit o mișcare islamistă", a spus colonelul SRI în rezervă, Tudor Păcuraru.